Entrevista a David Fernàndez | 52 tallats | El primer blog d'entrevistes sobre discapacitat i trastorn mental\n“CAL FER QUE EL PARLAMENT ESTIGUI A FAVOR DE LES PERSONES I NO DELS MERCATS”\nDavid Fernàndez (Barcelona, 1974)\nDavid Fernàndez és periodista i diputat de la CUP-AE al Parlament. Ara és un periodista en excedència, perquè l’agenda com a diputat li ocupa tot el seu temps. Treballava al setmanari La Directa, que defineix ell mateix com “un mitjà de comunicació dels moviments socials”. Diu ser un militant de base, de la vila de Gràcia i que ve del cooperativisme. El 13 d’octubre del 2012, l’assemblea de la CUP diu que va cometre “el gravíssim error” d’elegir-lo com a cap de llista i que per això ara està al Parlament. El seu dia a dia és llevar-se molt d’hora, carregar una cafetera i obrir el gmail, on hi ha el seu calendari, i a partir d’aquí, espantar-se. Afirma que amb els treballadors del Parlament és amb qui més ha connectat des que és diputat. El David no té televisió a casa seva, perquè diu que “la realitat està al carrer i que el que surt per la televisió és una realitat virtual, parcial”. Sí que veu el 3/24 per Internet i escolta sempre Catalunya Informació.\nCom t’ha canviat la vida des del moment que t’escullen com a cap de llista i surts escollit com a diputat, a part de l’excedència que has demanat?\nHa estat un canvi. Segurament, el que més s’ha esvaït és el temps. La nostra agenda és una bogeria, perquè quan acabes del Parlament, has de posar un peu al carrer. També t’has d’ubicar en un lloc que no és el teu, és un territori advers al què no estàs acostumat. Per tant, entres a una torre de poder on també aprens a descodificar quina és la litúrgia, la inèrcia del poder mateix.\nHas estudiat Ciències Polítiques, però ets periodista i de La Directa, com és que acabes sent periodista?\nMai vaig acabar Ciències Polítiques, vaig estudiar fins a quart, però va arribar un moment que vaig entendre que no aprenia res. Afortunadament, vaig tenir altres universitats, com el Lokal, un local del Raval de Barcelona, i el carrer mateix. Vaig acabar al periodisme accidentalment, perquè no en tenia cap voluntat. Vaig treballar en el què es pot dir “periodisme oficial”, però vaig tenir la sort de conèixer la redacció més lliure i més insubmisa que he conegut mai, que és la redacció d’Egin, i també les de les revistes Ardi Beltza i Kale Gorria, tots tres mitjans, tancats pel jutge Garzón. A partir d’aquí, em vaig autojurar que mai més treballaria assalariadament en la fàbrica d’informació i de mentides que és el “periodisme oficial”. Per tant, sempre he estat en l’altre periodisme: en el que no depèn de capital privat ni de poder públic estatal. I ens vam dedicar a construir La Directa.\nAquest binomi entre política i periodisme, que sovint es retroalimenten, com el veus ara des del Parlament?\nEn la part positiva, en el fons no deixem de fer periodisme d’investigació. Aixecar les catifes i intentar esbrinar com funciona el país i com hem arribat a una situació tan injusta que viu la majoria social. A vegades som ingenus, penses que les coses funcionen molt malament, però quan les veus de prop t’adones que funcionen pitjor del què et pensaves. Veus molt la correlació entre el poder econòmic i el poder polític. Hi havia un vell comunista que deia que els diaris són els pamflets que els rics reparteixen als barris pobres, i avui encara és així. Per tant, el que hem de fer els pobres és fer els propis mitjans.\nNo t’agrada que se t’identifiqui com a cap de llista o líder de la CUP. Com t’agrada, doncs, que et diguin qui ets?\nTècnicament, jurídicament i políticament no ho sóc. Jo no puc ser líder d’una cosa que no té líders, tot i que assumeixo que és la cara més pública. Entenc que hi hagi persones o sensibilitats que això no ho acabin d’entendre com funciona. Per no ser, no sóc ni militant de la CUP, sóc una persona més, un entre tants que va ser escollit en una assemblea. El poder de la CUP, si en té, el seu contrapoder, són aquests 1500 activistes socials i 100 nuclis locals que té.\nPer tant, tot i no creure en com està muntat el sistema, hi heu acabat entrant. És aquesta la manera d’entrar-hi?\nÉs una més. L’esquerra independentista i els moviments socials alternatius tenen una caixa d’instruments molt ampla afortunadament. És una més i no la més important, és aquest altaveu que hi ha al Parlament de Catalunya, però tres persones no són res. Hem dit això del cavall de Troia, i ho seguim reivindicant, però la força del cavall que entrava a Troia, no era la força del cavall en si mateix, eren tots els espartans que estaven a dins, per tant, la força són els 126.219 vots que es van dipositar en suport a la CUP.\nCom et diuen que encapçalaràs la llista de la CUP-AE i per què acabes acceptant?\nEstava fent la verema amb els meus avis i em truca un company de la CUP i em diu que hi ha hagut un procés intern de primàries parcials per demarcació electoral i que el meu nom està entre els cinc primers. Tinc 24 hores per decidir si estic disposat a anar-hi. Els hi dic que sí. Per complicitat absoluta amb la CUP, i també pel temps polític i la necessitat de la política col•lectiva.\nCom veieu tot el col•lectiu de persones amb discapacitat, com es poden integrar a la societat?\nEn primera instància, ho veiem amb absències i carències. Queda moltíssim recorregut per fer, queda, sobretot, un procés llarg de pedagogia, conscienciació i de respecte a la diversitat funcional. Per tant, amb tota la complicitat i amb tota l’empatia cap a les persones afectades, i també, que a vegades es diu poc, cap a l’ampli teixit social que ha fet possible mecanismes de plena integració en tots els àmbits de la vida pública i privada de les persones amb discapacitat funcional. I en l’actual cicle econòmic, ho vivim, òbviament, patint per les àmplies retallades, per les dificultats a les que s’està sotmetent al tercer sector en general, però també a les persones que treballen en l’àmbit de la plena inserció.\nQuè en penses que les retallades afectin aquest tercer sector, tot i que han afectat a molts altres, però que un dels afectats hagi estat aquest?\nHo trobo com un fet polític gravíssim, amb responsables polítics. Com una mostra també de la insensibilitat i de l’autisme on viu el poder polític, i el frau i l’estafa permanent que vivim. Estem rescatant bancs privats, mentre Catalunya està pagant 4.300 milions d’euros entre el 2012 i el 2013 només en interessos del deute, que és pràcticament el mateix volum de les retallades que vindran aquest any. Passa una mica el mateix amb el cicle polític. El pitjor és que el poder polític es distancia absolutament de les necessitats de la majoria social. I el millor que ha passat és la capacitat de la gent de generar xarxes, de resistir, de fer-se suport mutu, de recuperar el vincle social, de ser solidaris. Tindrem un altre model social, inclusiu, democràtic en funció de què ens impliquem i ens activem com a persones crítiques en la nostra societat.\nTot i la implicació de la gent, el Parlament també hi té una responsabilitat en tot això. Des d’aquesta institució, què s’hi pot fer més per aportar a aquests col•lectius?\nJo crec que depèn de la voluntat política, és a dir, intentar modificar la voluntat política, perquè de diners n’hi ha. La cultura de l’escassetat que se’ns vol vendre és parcialment falsa, hi ha diners pel què volen. És una qüestió de prioritats. La gran alternativa és la força de la gent, la capacitat de generar resistències i incidències. El Parlament és un actor polític a favor dels mercats. I el que hem de canviar és aquesta correlació de forces i que estigui a favor de les persones. Però això avui no és així, per tant, s’ha de fer pam a pam i porta a porta. I al final, clarificar, que la gent es posicioni, i els responsables polítics i tots els diputats diguin si estan a favor de rescatar bancs o d’inserir persones, per exemple. Però molt em temo que a la llum del què s’està aprovant en aquest Parlament, s’està donant suport als mercats financers, que són els que s’emporten bona part dels nostres recursos avui en dia.\nPer tant, creus que la integració de les persones amb discapacitat al final acabarà sent una responsabilitat de la societat?\nLa resposta ha de ser múltiple: institucional, governamental i social. Hem de trencar la cultura de la delegació de què el sindicalista ens resol el conveni col•lectiu o de què el professor sigui responsable de l’educació dels nostres fills. Deixar de delegar i fer-nos protagonistes. Precisament, el que estem parlant en el vostre sector de persones discapacitades, el ser persones el més lliures i el més autònomes possibles, per tant, ser capaços d’implicar-nos. Nosaltres també som coautors i copartíceps, per tant, retornar-li poder a la ciutadania, la capacitat de reflexionar i d’incidir per demostrar que hi ha altres fórmules que no siguin les retallades. Si s’agafa la història dels processos de suport a les famílies i a les persones afectades per diversos tipus de discapacitat, a finals dels 70 i principis dels 80, és una travessa del desert. S’ha avançat, però ha estat gràcies a l’associació de persones afectades. Penso que aquesta és la fortalesa. I quan el poder polític veu això, també s’espavila.\nTot i això, hi ha lleis que no es compleixen, com la LISMI. Hi ha massa coses que no es compleixen?\nSí, i tant. Hi ha empreses que no ho compleixen i que paguen la multa corresponent, perquè no la volen complir. Encara s’han de trencar moltes barreres en aquest sentit, i les primeres barreres són les mentals tant de directius d’empreses, com de persones treballadores, que tenen la barrera i que continuen mirant amb l’esbiaix del prejudici i de la discriminació a les persones que poden tenir afectacions físiques o psíquiques. I que, a més, ho fan des de la ignorància, des del desconeixement de no haver estat mai amb persones discapacitades o amb persones que s’han refet a si mateixes i han trobat un lloc en aquest món. Perquè aquí cadascú porta les seves ulleres de sol, és a dir, cadascú veu el món en funció el seu projecte vital. Tothom té el dret al ple desenvolupament personal.\nHas tingut alguna experiència amb persones amb discapacitat o amb entitats que treballin en aquest sector?\nSí, jo he tingut moltíssima sort a través de Coop57. L’Olivera és un projecte del que sempre n’he estat un autèntic apassionat, en aquest cas, és amb persones amb discapacitat psíquica, i penso que són autènticament herois. També tinc la sort que la meva millor amiga, la Mònica Puig, és professora d’Educació Especial i, per tant, va ser qui em va ensenyar, qui em va trencar a mi la meva barrera mental d’entendre altres formes de desenvolupar-se en la vida. Tinc una cosina que és discapacitada. Això també puja el grau de conscienciació i de com incorpores una persona. Eliminar el màxim totes les barreres induïdes del nostre model de societat, que sempre s’ha volgut amagar.\nDe vegades, però, en aquest àmbit es tendeix al paternalisme excessiu o potser cap a una discriminació positiva, que serien dues coses diferents. Com ho veus?\nDe la discriminació positiva, en transició, en sóc totalment partidari, perquè si no hi ha coses que no canvien. Fas la llei i hi ha empreses que no la compleixen. Pel què fa al paternalisme, hi estic totalment en contra, perquè la caritat, humilia, i la solidaritat, ajuda. I això és un concepte fonamental. La solidaritat ens fa iguals, però la caritat és jeràrquica, és el què jo et dono a tu. Per tant, nosaltres estem en contra de qualsevol lògica vertical i a favor de la lògica horitzontal. I és un dels riscos i penso que avui encara perviuen moltíssimes dinàmiques paternalistes i caritatives, i no es tracta d’això, es tracta de la plena igualtat entre persones sigui quin sigui el nostre origen, el nostre sexe o les nostres capacitats físiques o psíquiques.\nAmb l’Ovidi Montllor i amb Guillem Agulló. Amb l’Ovidi, perquè és un referent, perquè és el nostre president simbòlic dels Països Catalans. I amb Guillem Agulló, perquè a l’abril farà 20 anys que ens el va matar l’extrema dreta al País Valencià.\nRespondre Entrevista a David Fernàndez\nJosep M Armengou 9 novembre 2013\nNo cal ser votant de la CUP per compartir fil per randa el pensament i molta de l’acció de David Fernàndez, i concretament el que manifesta en aquesta entrevista. El moment present és apassionant perquè estem constuïnt tot just la democràcia que encara no tenim. De manera que decidirem el futur del nostre país i decidirem les nostres formes de governar-nos.


Fronterers i Frontereres de la terra: Reunió Dimecres 4/06, avui, a les 9 al centre cívic de la Seu | From the frontier ... / Des de la frontera ...\n« When I grow up / Quan sigui gran …\nAvui, a les 10 de la nit al centre cívic de la Seu reunió per parlar sobre el tema aeroport »\nFronterers i Frontereres de la terra: Reunió Dimecres 4/06, avui, a les 9 al centre cívic de la Seu\nJuny 3, 2008 per Imma\nEls fronterers es mobilitzen per la pressió d’Hisenda\n• L’associació de fronterers ha convocat una nova reunió per demà a les nou de la nit a la sala polivalent del centre cívic El Passeig de la Seu d’Urgell i oberta a tots els treballadors de la comarca que diàriament es desplacen al Principat a treballar. En aquesta nova trobada s’aprovaran els estatuts per formalitzar definitivament l’entitat, que té com a objectiu defensar els interessos dels treballadors ara que la pressió de la Hisenda espanyola comença a preocupar.\nEls impulsors, que de moment prefereixen mantenir-se en l’anonimat, van reconèixer ahir que hi ha preocupació i que la campanya promoguda des de l’Agència Tributària per garantir que tots els residents a l’Estat veí del sud abonin l’IRPF ha estat “una empenta” per constituir l’associació. I és que tenen clar que les reivindicacions tindran més força si es fan en nom d’un col·lectiu.\nUna de les impulsores de l’associació va insistir ahir que el primer que volen deixar clar al fisc espanyol és que “no som delinqüents” i que el que succeeix és que els treballadors transfronterers signifiquen una excepcionalitat dins el marc legal espanyol. La intenció a partir d’ara és començar a estudiar la situació per efectuar unes demandes concretes. I és que un altre dels problemes comuns és la desinformació respecte de les seves obligacions amb la Hisenda espanyola. Un cop estudiades les problemàtiques s’acordarà l’estratègia d’actuació per demanar al govern espanyol un estatus especial per als fronterers.\nLes fonts consultades van assenyalar que aquesta pressió ha generat inquietud malgrat que els controls a la duana sembla que s’han relaxat i que, respecte a possibles expedients, únicament es coneixen els 123 que l’Agència Tributària ha confirmat. No obstant això, els responsables de l’organisme ja van deixar clar, tot coincidint amb l’obertura de la delegació a la Seu, l’obligatorietat de declarar si és que els ingressos superen els 22.000 euros bruts l’any.\nL’ajuntament de la Seu ja ha demanat un estatus especial per a aquests treballadors.\nEs crearà un bloc com a eina d’informació\nA la reunió del 21 de maig només hi van assistir una vintena de persones, però els impulsors ja s’han començat a mobilitzar perquè demà la trobada sigui més multitudinària. A banda de convocar la reunió, també s’ha obert un compte de correu electrònic (fronterers@yahoo.es) perquè qualsevol que ho necessiti (el col·lectiu l’integren unes dues mil persones) pugui sol·licitar informació i,a més, es prepara un bloc. La intenció d’aquest bloc serà la d’erigir-se en una eina d’informació i treball per estudiar tots els temes que preocupen el col·lectiu i que no tan sols són fiscals, sinó també socials o laborals. Tanmateix, i a través d’aquesta eina informàtica, també es volen mantenir els lligams amb els partits polítics de la comarca i amb el centre d’assessorament transfronterer, en funcionament des de fa alguns anys. Però més enllà del suport polític que puguin rebre, els responsables van voler deixar clar que és una entitat “civil i apolítica”.\nEl Periòdic d\_’Andorra\nNEIX UN NOU COL.LECTIU\nL’associació de fronterers, “civil i apolítica”, veu la llum\n• L’entitat es va formalitzar durant una reunió celebrada ara fa dues setmanes\n• Pretenen “defensar amb veu pròpia la seva realitat específica”\nI. C. LA SEU D’URGELL\nE. G. ESCALDES-ENGORDANY\nDesprés d’anys intentant tirar endavant la iniciativa, finalment el col.lectiu de treballadors transfronterers s’ha organitzat oficialment com a associació per tal que l’administració reconegui l’excepcionalitat dels assalariats que viuen a l’Alt Urgell però treballen a Andorra.\nL’entitat es va formalitzar durant una reunió celebrada ara fa dues setmanes. En un comunicat, els seus impulsors qualifiquen l’associació de “civil i apolítica” i indiquen que “s’institucionalitza per defensar amb veu pròpia la seva realitat específica dins el marc legal espanyol”. Igualment, l’Associació de Fronterers ha acordat establir un calendari de treball i recerca per conèixer en profunditat la situació i les problemàtiques del sector, que aplega unes 2.000 persones. Aquest pas seria previ “a la planificació d’una estratègia d’actuació que permeti demanar al Govern espanyol un estatus especial per als fronterers”. En aquest sentit, recentment el ple municipal de la Seu d’Urgell va aprovar per unanimitat una moció per sol.licitar als ministeris d’Hisenda, de Treball i d’Afers Exteriors del Govern d’Espanya la redacció d’un estatus fiscal especial o singular per als treballadors fronterers que contempli, entre altres qüestions, una reducció de l’IRPF, la prestació del subsidi d’atur i una deducció de les despeses de desplaçaments per compensar l’aportació de divises que els fronterers fan a territori de la Unió Europea (UE).\nD’altra banda, per tal de facilitar la comunicació entre els interessats, s’ha obert un correu electrònic de contacte (fronterers@yahoo.es) des d’on es pot sol.licitar informació. A més, ben aviat s’obrirà un bloc com a eina d’informació i treball per estudiar els temes laborals, fiscals i socials que preocupen al col.lectiu. També es disposarà d’una plataforma informativa i alhora es vol “mantenir els lligams amb tots els partits polítics de la ciutat i el centre d’assessorament transfronterer”.\nNeix l’associació de fronterers per reclamar la seva excepcionalitat\nJun 3, 2008, 02:00\nEls fronterers que viuen a la comarca de l’Alt Urgell i diàriament traspassen la frontera per venir a treballar a Andorra han decidit constituir-se com a associació per “defensar amb veu pròpia la seva excepcionalitat en el marc legal espanyol”. El malestar d’aquest col·lectiu, que aplega uns 2.000 treballadors, es va fer més evident a principis d’aquest any, quan l’Agència Tributària va notificar que s’havia obert més d’un centenar d’expedients per als fronterers que no havien pagat l’impost sobre la renda de les persones físiques (IRFP), impost del qual només s’està exempt si no se sobrepassen els 22.000 euros bruts anuals.\nAmb tot, la reivindicació d’aquest col·lectiu no només té com a eix central la reducció d’aquest llindar, sinó que també lluiten per altres qüestions, perquè es reconegui la seva singularitat. Qüestions com la prestació del subsidi d’atur, que ara no tenen, clarificació de la cobertura sanitària, deducció de les despeses per als desplaçaments o ampliació dels horaris de les oficines oficials. Per tot plegat reclamen al Govern socialista de José Luis Rodríguez Zapatero uns “estatuts especials per als fronterers”.\nPer començar a treballar en aquest sentit l’Associació de Fronterers de l’Alt Urgell es reunirà demà al vespre a la Seu d’Urgell per constituir definitivament l’entitat a través de l’aprovació dels estatuts. Aquesta trobada també ha de servir per formar les comissions de treball per conèixer en profunditat cadascuna de les problemàtiques que afecten el col·lectiu. En aquest sentit, la portaveu de l’Associació de Fronterers de l’Alt Urgell va remarcar que “l’esperit és començar per les coses petites i anar lluitant perquè se’ns reconegui la nostra excepcionalitat, per intentar que se’ns reconegui a casa nostra”. I és que la portaveu de l’entitat va destacar: “Primer volem conèixer la problemàtica i la legislació a fons per planificar una estratègia d’actuació que permeti demanar al Govern un estatut especial.” En aquest sentit, la mateixa portaveu també va recordar que el fet que Andorra estigui a la llista espanyola de paradisos fiscals també els perjudica i els diferencia en certa mesura de la resta de treballadors fronterers espanyols que tenen el lloc de treball en països de la Comunitat Europea.\nDes de l’associació també esperen que la reunió de demà aplegui més persones, perquè la primera trobada que s’ha portat a terme només ha comptat amb la presència de vint fronterers.\nEl president del Consell de Residents Espanyols a Andorra (CRE), Pere Blanch, va expressar ahir el seu “màxim suport” per la situació que afecta uns 2.000 treballadors fronterers. De fet, Blanch va indicar que el mes de juliol assistirà a la reunió de la Conselleria General de la Ciutadania Espanyola a l’Exterior, en què pensa exposar la problemàtica dels fronterers que treballen al Principat, àmbits que afecten els ministeris de Treball i Immigració i Afers Exteriors. En aquesta línia, Blanch va explicar: “Incidiré en la qüestió que aquests treballadors puguin tenir el mateix tracte que la resta de treballadors espanyols pel que fa a sanitat, perquè paguen el 25 per cent i això en certa mesura es pot considerar discriminatori.” Respecte a l’estatut específic, el president del CRE va concretar que “el problema és que Andorra és un paradís fiscal, perquè amb països com França aquestes problemàtiques no passen”. Per aquest motiu, Blanch considera que ara que Andorra està fent els passos per sortir de la llista de paradisos fiscals d’Espanya, “possiblement val més la pena esperar, perquè el procés s’acabarà abans que no pas en el supòsit que l’executiu espanyol considerés la proposta i la presentés al Congrés dels Diputats, amb tot el tràmit parlamentari que implicaria”.\nEl Grup de Treball Permanent de Joventut tractarà la qüestió\nDurant la reunió del Grup de Treball Permanent en matèria de joventut de Catalunya i Andorra, que se celebra avui a la seu del Consell Comarcal de l’Alt Urgell, està previst que s’abordi la situació dels joves treballadors fronterers. Per aquest motiu, els representants catalans i andorrans estan disposats a iniciar un estudi per analitzar la situació del col·lectiu, amb l’objectiu de conèixer millor el perfil dels joves alturgellencs que treballen a Andorra.\nD’altra banda, també es parlarà sobre la gestió dels fons europeus a través de la Comunitat de Treball dels Pirineus, així com de la possibilitat de fer un camp de treball conjunt a la Seu d’Urgell durant aquest estiu o la participació d’Andorra en una jornada de formació per a tècnics i regidors de joventut.\nLa reunió estarà presidida pel coordinador territorial de joventut del departament d’Acció Social i Ciutadania, Jordi Satorra. També comptarà amb la presència de la regidora de Joventut de l’Ajuntament de la Seu d’Urgell i consellera comarcal de l’Alt Urgell, i responsables del departament de Joventut d’Andorra la Vella.\nArxivat a ANDORRA, Fronterers, La Seu d'Urgell | Etiquetat ANDORRA, Fronterers, La Seu d'Urgell, Treballadors | Feu un comentari


Cent anys de plenitud | Catalunya Religió\nPer Antoni Nello. Dij, 17/11/2011\nHe llegit amb fruïció les Reflexions d’un vell centenari del conegut metge Moisès Broggi. Amb fruïció i enveja, esperem que saludable enveja.\nEl títol m’evoca, instintivament, aquells cent anys de soledat de García Márquez que varen deixar petjada inesborrable en l’ànima de tota una generació de lectors. Cent anys de rutina, de desastres amenitzats per la pluja: la pluja és el personatge que més recordo de la novel·la, una pluja que cal viure quan n’arriba la temporada en aquelles terres subtropicals, pluja constant, pluja que ho impregna tot, la terra, el cel i tot el que s’hi mou. Pluja i tristesa.\nEls 103 anys de Dr. Broggi no han estat de soledat. Nascut el 1908, la seva vida intensa no l’ha desgastat massa, més enllà del que ell mateix qualifica com el pas definitiu “del jo material a l’esperit universal”, un pas que “al vell li és més fàcil, perquè veu que el Jo material no val res”, reconeixent, en un exercici de simpàtica autodescripció que “jo ja fa temps que em vaig quedant sense cos. Cada vegada sóc més petit, més geperut.”\nLa seva intensa tasca com a metge, les seves vivències en tantes i tant complexes situacions, de guerra i de pau, de carestia i de benestar, de serenor i de lluita, sempre compromès amb la seva professió i amb les seves conviccions, en fan un personatge admirable i entranyable alhora.\nNo vivim temps tranquils, sinó temps incerts. I jo mateix m’hi deixo atrapar massa sovint. Una incertesa que genera malestar, preocupació i desànim. I de sobte t’arriba a les mans un llibre testimonial, unes reflexions apaivagades, uns xiuxiuejos tranquil·litzadors, plens de bonhomia, de lucidesa, d’esperança, d’agosarament en dir el que es pensa, de senzillesa en dir-ho de manera amable, com demanant disculpes, per no molestar ningú.\nEm toca el cor, especialment, la seva confessió creient, ja a les acaballes del llibre. “Com més s’avança en el coneixement del nostre món sensorial, més grans són els dubtes de com és la realitat, ja que hi ha indicis evidents que existeix un món més ample, més ric i divers del que nosaltres percebem i del qual quedem exclosos per les limitacions dels nostres sentits i de la nostra ment... Això vol dir que cal donar cabuda a un altre tipus de realitat que ho abraci tot, no objectivable i, per tant, que no es pot detectar pels mètodes científics”. I acte seguit s’obre un capítol a propòsit de “els ulls de l’esperit” per, més endavant, declarar sense complexes que, per a ell, “el cristianisme és la religió més avançada, perquè posa l’amor per sobre de tot.”\nLa lectura d’aquestes “reflexions” em fa pensar que potser ens obsessionem massa amb el present, mancats de perspectiva, esclavitzats per nosaltres mateixos, exigents de solucions ràpides i eficaces a tots els nostres problemes, delerosos d’un benestar que no sempre és al nostre abast, massa sovint replegats sobre nosaltres mateixos, prescindint dels que ens envolten... No es tracta de fugir del present, ni de defugir els nostres compromisos, ni de renunciar a les nostres conviccions. Però es tracta de viure-ho amb calma, pas rere pas.\nBenvinguda la saviesa de la gent gran, dels “vells”, com m’agrada l’ús políticament incorrecte que el Dr. Broggi fa d’aquest terme que tothom defuig perquè sembla menyspreador, insinuant-nos que el menyspreu més dur consisteix en fets més que no pas en paraules! Ve bé, molt bé, un respir d’esperança i de serenor en temps difícils. I això és el que m’ha procurat la lectura d’aquest “reflexions”. No he tingut el plaer de conèixer personalment al Dr Broggi, ni de ben segur ell sap res de mi, però de tot cor, vull donar-li les gràcies: Gràcies Dr. Broggi!


Ben gorham de byredo s'uneix a Sheraton - Estil\nel bany gran Foto: John Majorossy\nEl fundador de Byredo, Ben Gorham, sap fer el 'desinfectant de mà més fantàstic del món' i un aroma addictiu a la pell 'inspirat en l'escalada en roca', però és prou hàbil per complaure els milions de normals que freqüenten una cadena de pressupostos. hotels? Sens dubte ho espera. Aquesta setmana, Sheraton va anunciar que Gorham va desenvolupar una línia de banys exclusivament per als hotels i centres turístics.\nLa col·lecció es diu xampú sense parabens, aire condicionat, crema d'afaitar, sabó de barra i loca per al cos. Des de sempre el mestre perfumista, Gorham va perfumar els articles amb notes de citron i vetiver. El resultat, explica Sheraton, és un bany ambiciós i complert que reflecteix els clients de l'hotel.\nNo és la primera vegada que l’ultra-luxe Gorham dóna servei a un públic més conscient del pressupost. Va ajudar a desenvolupar la gamma de bellesa de & Other Stories i, al juny, Ikea va anunciar que Gorham treballa amb el minorista suec per a una línia d'olors domèstics. Per descomptat, haureu de romandre en un Sheraton per proveir-vos a Le Grand bain. Si us plau, assegureu-vos de trucar a la recepció per obtenir molts extres.\nPer què ens hauríem d’agrair que els pits de Lara Stone són reals\n'Tenen platges fantàstiques': les citacions més estranyes de la cimera Trump-Kim\nLa cara de prova del sexe: Com aplicar el maquillatge aquesta nit\nQuè passa amb Lindsay Lohan i Tiffany Trump?


El PP veu en el manifest de Colón "gran part de veracitat" perquè Sánchez va començar a negociar els 21 punts de Torra\nPublicat 11/2/2019 17:16:34CET\nMarta González apunta a possibles mobilitzacions en el futur: "No descartem absolutament res ni al Parlament ni al carrer"\nLa sotssecretària de Comunicació del PP, Marta González, ha assegurat aquest dilluns que el manifest que es va llegir en la concentració de la plaça de Colón contenia "una gran part de veracitat", i respon així les crítiques de partits com el PSOE i Podem per parlar en aquest text de cessions de Pedro Sánchez als independentistes. Segons ha recalcat, el cap de l'Executiu central es "va ficar a la butxaca" el document que li va donar el president català i "va començar a negociar" els 21 punts que contenia.\nEn una roda de premsa, després de la reunió del comitè de direcció, González ha assenyalat que "sembla que aquestes crítiques se centren fonamentalment en una frase en concret" del manifest que parlaria de "l'acceptació" per part de Pedro Sánchez d'aquest document lliurat pel president de la Generalitat, Quim Torra, en la reunió que van mantenir a Pedralbes el passat mes de desembre.\n"Creiem que Sánchez va acceptar recollir un document de 21 propostes desgavellades i demencials, que se'l va posar a la butxaca i va començar a negociar sobre aquests 21 punts com hem vist amb tota claredat amb la figura del mediador o la taula de partits", ha afirmat, per insistir que aquest text de Colón "contenia gran part de veracitat en totes les seves manifestacions, fins i tot en aquesta".\nDesprés de criticar que Sánchez segueixi "desaparegut", ha assenyalat que fins i tot els membres del PSOE li exigeixen "explicacions i per què ha acceptat algunes de les exigències incloses en els 21 punts" que formen part del document de Torra com les taules de partits o el mediador que, segons ha afegit, va provocar la concentració de Colón.\nEn ser preguntada si creu que és una exageració dir que Sánchez va acceptar aquestes 21 peticions de Torra, entre les quals s'inclou el dret d'autodeterminació, ha afirmat que hi ha una "clara evidència" que sobre aquest document de Pedralbes amb punts "surrealistes i demencials" s'hi havia "començat a negociar". Diverses fonts del PP han admès fora de micròfon que el text que es va llegir a Colón contenia alguna "inexactitud".\nNO DESCARTA MÉS MOBILITZACIONS AL CARRER\nGonzález ha destacat el "rotund èxit" de la concentració que va reunir desenes de milers de persones" per "rebutjar les cessions de Pedro Sánchez a l'independentisme" i reclamar-li que convoqui eleccions generals "al més aviat possible". "La supervivència de Sánchez un any més a La Moncloa no pot hipotecar el futur de tots els espanyols com a nació", ha afirmat la dirigent del PP, per afegir que la sobirania nacional és "massa important per intercanviar-la per uns pressupostos".\nGonzález ha assenyalat que el seu partit està "molt satisfet" perquè va ser una manifestació "multitudinària, pacífica, respectuosa, contundent i clara", sense "cap altercat". No obstant això, ha censurat que en les primeres reaccions a aquesta mobilització "un membre del Govern espanyol cridés feixistes als manifestants" i aquest dilluns la vicepresidenta Carmen Calvo digui que l'oposició és "incostitucional". "El que és inconstitucional és el que fan ells amb Torra i Puigdemont", ha respost.\nEn ser preguntada si el PP convocarà més mobilitzacions al carrer, Marta González ha indicat que no descarten "absolutament res" ni en l'àmbit parlamentari ni al carrer.\nWEB PER "MANTENIR VIU L'ESPERIT DE COLÓN"\nLa responsable de Comunicació ha assenyalat que "molta gent" ha demanat al PP que mantinguin "viu l'esperit" de la plaça de Colón en defensa de l'Espanya constitucional i, amb aquest objectiu, han obert el web 'www.yovoy.pp.es' que ja compta amb gairebé 10.000 persones. A més, ha dit que no és un espai només per a simpatitzants sinó obert tots els espanyols que "volen un canvi per posar fi al desgovern de Sánchez".\nGonzález ha explicat que en aquest web s'informarà de tots els passos i iniciatives que vagi adoptant la formació en defensa de la Constitució. "Els que s'apuntin rebran no només continguts relacionats amb la concentració sinó també la convocatòria de futures accions que reforcin aquest compromís tan clar i evident amb la nació espanyola i el compliment de la llei", ha proclamat.\nEn ser preguntada si hi havia un acord previ perquè només pugessin a l'escenari els líders dels set partits i no més càrrecs, la dirigent del PP ha dit que volen "restar importància" a aquesta foto a Colón que "sembla que ha causat tanta polèmica" perquè "no era un acte de partits ni tan sols era un acte de líders sinó de persones" que volien mostrar "el seu descontentament i rebuig absolut a les polítiques de Sánchez".


CEC - Notícies - EconomistesBAN organitza una conferència per parlar de minimitzar l'impacte de la Covid-19 en la normalització de l’activitat comercial\nEconomistesBAN organitza una conferència per parlar de minimitzar l'impacte de la Covid-19 en la normalització de l’activitat comercial\nLa Xarxa de Business Angels del Col·legi d'Economistes de Catalunya (CEC), EconomistesBAN, segueix de prop totes aquelles empreses finançades per la Xarxa que han consolidat el seu pla de negoci i que s'han incorporat al mercat oferint productes i serveis d'alt valor afegit a la societat, posant de manifest l'efecte multiplicador del suport inversor en les fases inicials.\nEn aquest sentit va organitzar el 20 de maig una conferència online gratuïta i oberta a tothom centrada en abordar el retorn a l'activitat comercial amb garanties sanitàries de la mà de l'empresa Beabloo Interaction Care.\nPol Font, president d'EconomistesBAN i Co-Founder & Managing Partner d'Addenda Capital, AV SA, va donar la benvinguda a l'acte i va presentar els ponents.\nEn primer lloc, Àlex de Dios, Business Angel membre d'EconomistesBAN, economista membre del CEC, advocat membre de l'ICAB i emprenedor Chief Legal Officer de Beabloo Interaction Care, va comentar la vàlua del recolzament inversor en les fases inicials dels projectes d'emprenedoria.\nA continuació, Joaquim Deulofeu, membre de la Comissió de Retail del CEC, soci director de QUALITAT SERVEIS EMPRESARIALS, professor de la UPC, d'ESCODI-UB i de la UAO-CEU, va abordar els reptes i la transformació del comerç a la pandèmia i post-pandèmia.\nFinalment, el Chief Executive Officer & Co-Founder de Beabloo Interaction Car Jaume Portell va exposar com la tecnologia pot ajudar a abordar el desconfinament amb seguretat.


Podem planteja la dissolució del PP de València per la corrupció\nEl diputat de la formació de l'esquerra alternativa Juan Pedro Yllanes ha posat sobre la taula aquesta possibilitat amb l'aplicació de la llei de partits\n2 min. Madrid 11/02/2016 18:45\n651x366 Juan Pedro Yllanes, durant un judici a l'Audiència. / A. SEPÚLVEDA Juan Pedro Yllanes, durant un judici a l'Audiència. / A. SEPÚLVEDA\nL'esclat de l'operació Taula contra el grup municipal del PP valencià ha trasbalsat l'escenari polític al País Valencià, però també a la capital de l'Estat. La suposada trama de blanqueig de capitals del partit a la ciutat del Túria — de la qual Rita Barberá vol evitar sortir-ne esquitxada— podria desembocar en la seva dissolució, o almenys això és el que ha plantejat aquest dijous el diputat de Podem i jutge en excedència Juan Pedro Yllanes. Caldria posar sobre la taula la possibilitat "d'extingir, fer desaparèixer o suspendre el funcionament del PP", ha manifestat. Yllanes ha justificat aquesta opció amb l'aplicació de la llei de partits —que es va aprovar l'any 2002 per il·legalitzar l'esquerra abertzale amb els vots favorables del mateix PP, el PSOE, CiU, Coalició Canària i el Partit Andalusista—, que preveu la dissolució d'una força política quan és investigada per associació criminal.\nEn una roda de premsa al Congrés per presentar la proposta de Podem de crear una comissió permanent no legislativa sobre corrupció, el diputat de la formació morada ha recordat que el PP també està cridat a declarar pel cas que investiga l'esborrany dels discos durs del seu extresorer Luis Bárcenas. "Estem parlant de qüestions molt serioses que tenen resposta administrativa a la llei orgànica de partits", ha dit.\nDes del PSOE, la diputada Irene Lozano s'ha mostrat més prudent i ha afirmat que "il·legalitzar un partit en una democràcia és un fet molt greu i caldria una resolució judicial ferma perquè això passi".\nXimo Puig lamenta que el PP no demani "perdó"\nEn la sessió de control al president celebrada a les Corts Valencianes durant el matí, el cap del Consell ha lamentat que la líder del grup municipal del PP, Isabel Bonig, no hagi aprofitat la seva intervenció al ple per "demanar solemnement perdó" pels darrers casos de corrupció.\nEl PP blinda Rita Barberá fent-la senadora en la diputació permanent davant unes hipotètiques noves eleccions\nPuig lamenta que el PP valencià no demani perdó per la corrupció i les "escombraries" que surten a diari del partit


Almenys quatre morts i un centenar de ferits en un accident de trens a Baviera\nL’Eurocambra analitzarà la presumpta corrupció del PP valencià el 17 de març\tL’Eurocambra analitzarà la presumpta corrupció del PP valencià el 17 de març\nIanis Varufakis llança el seu moviment paneuropeu a Berlín\tIanis Varufakis llança el seu moviment paneuropeu a Berlín\nEl municipi alemany de Weingarten ofereix classes de català\tEl municipi alemany de Weingarten ofereix classes de català\nAssange augura 'conseqüències criminals' per la seva detenció 'il·legal, immoral i antiètica'\tAssange augura 'conseqüències criminals' per la seva detenció 'il·legal, immoral i antiètica'\nAssange adverteix als governs del Regne Unit i Suècia que no poden oposar-se a les decisions de l’ONU\tAssange adverteix als governs del Regne Unit i Suècia que no poden oposar-se a les decisions de l’ONU\nPuigdemont a Bloomberg: 'La UE demostra que és capaç d'adaptar-se'\tPuigdemont a Bloomberg: 'La UE demostra que és capaç d'adaptar-se'\nGrècia viu la vaga general més forta dels últims anys\tGrècia viu la vaga general més forta dels últims anys\nTres hores decisives per a decidir el futur de l'Ebre\tTres hores decisives per a decidir el futur de l'Ebre\nL'ONU considera il·legal l'arrest de Julian Assange\tL'ONU considera il·legal l'arrest de Julian Assange\nTremosa és apartat de la comissió avaluadora del pla hidrològic de l'Ebre 'per pressions del PP'\tTremosa és apartat de la comissió avaluadora del pla hidrològic de l'Ebre 'per pressions del PP'\nDos combois han topat frontalment prop del municipi de Bad Aibling\nDos trens de passatgers han topat frontalment avui a primera hora del matí a l’altura del municipi de Bad Aibling, a Baviera. Segons les primeres informacions, hi hauria com a mínim quatre morts i cent cinquanta ferits, deu dels quals de caràcter greu. De resultes de la topada un dels trens hauria descarrilat. Els dos trens pertanyen a la companyia Meridian.\nDe moment encara no se saben les causes el de l’accident, però la companyia estatal Deutsche Bahn a l’indret on ha passat la col·lisió hi ha una sola via, per la qual cosa se sospita que hi pot have hagut un problema amb els senyals lluminosos que en regulen el pas.\n— Münchner Merkur (@MerkurStadt) February 9, 2016\n21:01El govern català analitzarà si ha de tornar les multes de l’estat d’alarma després que l’estat espanyol hagi anunciat que ho farà


Xavi està convençut que estarà en condicions de jugar contra el París Saint-Germain\nXavi Hernández està convençut que, tot i la lesió que arrossega després del França-Espanya, estarà en condicions de jugar amb el Barça el partit d'anada dels quarts de final davant el París Saint-Germain. Xavi és baixa contra el Celta, però ja estava previst que no jugués a Balaídos.\n28/03/2013 - 12.42 Actualitzat 28/03/2013 - 17.17\nXavi Hernández està convençut que, tot i la lesió que arrossega després del França-Espanya, estarà en condicions de jugar amb el Barça el partit d'anada dels quarts de final davant el París Saint-Germain. Xavi és baixa contra el Celta, però ja estava previst que no jugués a Balaídos per reposar la zona del bíceps femoral.\nEl de Terrassa no acaba de fer net amb les lesions en aquesta zona. Si ja va ser dubte fins a l'últim moment per jugar la tornada dels vuitens de final contra el Milan, però finalment va jugar i ho va fer a un molt bon nivell, espera que la història es repeteixi en l'anada dels quarts de final contra el París Saint-Germain. "Confio a ser a París", és el missatge que el migcampista ha volgut traslladar a l'afició blaugrana de tornada precisament de la capital francesa, on Xavi també va jugar el França-Espanya després de ser dubte fins a última hora.\nEl PSG recupera Motta\nPedro, 10 dies de baixa\nXavi, l'última víctima del virus FIFA


Plaques solars a Ciudad Real: passa't a l'autoconsum amb SolarProfit!\nPlaques solars a Ciudad Real\nLa província de Ciudad Real, que compta amb gairebé mig milió d’habitants, és la segona província més poblada de Castella-la Manxa. Limita amb Andalusia i Extremadura, i la seva posició geogràfica la converteix en un lloc molt adequat per a la instal·lació de panells solars. La comunitat rep un total de 3.014 hores de sol anuals de mitjana, sent, doncs, la setena d’Espanya pel que fa a radiació solar anual.\nLa suma de les condicions climàtiques, posició geogràfica adient i les diferents ajudes econòmiques que existeixen avui dia la converteixen en una de les zones del país on val la pena instal·lar plaques solars. El mateix ocorre en poblacions com Alcázar de San Juan o Puertollano.\nEns trobem en un moment històric pel que fa a la crisi climàtica, on cada acció respectuosa amb el medi ambient és necessària. La instal·lació de plaques solars és una opció accessible per als consumidors, i permet allunyar-se dels preus actuals de la llum, que registren actualment màxims històrics, i allunyar-se de les companyies elèctriques convencionals.\nAjudes econòmiques per a l’autoconsum\nL’any 2018 es va fer un pas més cap a un futur d’energia neta. Es va derogar l’Impost al Sol, tres anys després de la seva implementació i es va passar així de penalitzar el seu ús a incentivar-lo amb un paquet d’ajudes econòmiques per a autoconsumidors. Aquestes ajudes permeten reduir el temps d’amortització de la inversió requerida.\nD’entre aquestes ajudes destaca la bonificació en l’Impost sobre Béns Immobles (IBI), que, a excepció de Navarra, s’ofereix a poblacions de totes les comunitats autònomes. Sumant-hi la compensació d’excedents, per la qual els autoconsumidors reben un benefici per l’energia produïda que no consumeixin, podem concloure que la instal·lació de panells solars resulta molt rendible a Ciudad Real.\nL’IBI a Ciudad Real\nAquest tipus d’ajudes depenen directament del terme municipal. Són els ajuntaments els qui estableixen el percentatge i la durada d’aquestes, i els qui decideixen si s’aplica o no al municipi. Poden optar-hi tots aquells autoconsumidors que vulguin instal·lar plaques solars en l’àmbit residencial. A continuació, pots consultar a la taula les poblacions on s’aplica a la província de Ciudad Real:\nSubvencions autonòmiques a Ciudad Real\nSolarProfit, la teva empresa d’instal·lació de panells solars\nLa instal·lació de plaques solars és un bé pel planeta, un pas més cap a un futur d’energia neta. Però a més resulta beneficiós per la butxaca de l’autoconsumidor, que amb el suport de les ajudes econòmiques existents, veurà un benefici en un període molt menor.\nPer tal de treure’n la màxima rendibilitat, l’equip de SolarProfit t’assessorem i ens encarreguem de gestionar els tràmits abans, durant i després de dur a terme la instal·lació. Consulta la nostra pàgina web per estar al dia de totes les novetats que es produeixin en les ajudes i subvencions autonòmiques i nacionals.\n#PLAQUES SOLARS CIUDAD REAL #SUBVENCIONS CIUDAD REAL


L'Executiu desoeix les sentències del jutjat d'instrucció i de l'Audiència de Palma i continua la croada per defensar el president amb recursos públics\nARA Balears Palma 14/06/2013 13:54\n260x366 Lorenzo Bravo i José Ramón Bauzá / ARXIU / JOAN TORRES Lorenzo Bravo i José Ramón Bauzá / ARXIU / JOAN TORRES\nEl Govern recorrerà al Tribunal Suprem la sentència de l'Audiència de Palma que desestimava la demanda civil contra el dirigent de la UGT, Lorenzo Bravo, per dir "feixista" i "inútil" al president. Segons la portaveu de l'Executiu, Núria Riera, consideren que la llibertat d'algú comença on s'acaba la de l'altre i que "no s'hi val tot per defensar una ideologia".\nAmb aquests arguments, l'Executiu durà els insults del dirigent sindical als tribunals per tercer pic, quart si es té en compte que l'Audiència ja va fer rectificar l'Executiu per unes qüestions formals i que aquest ho va aprofitar per ampliar la demanda. La defensa del president la continuarà duent l'Advocacia de la Comunitat, o sigui que continuarà fent-se amb recursos públics.\nSegons l'Audiència, les paraules de Bravo eren una crítica a l'actuació del Govern i, per tant, "resten importància a la referència personal que comporten, de manera que s'han de valorar com excessos verbals insuficients per generar una lesió al dret a l'honor". El dirigent sindical havia dit "feixista, inútil, prepotent i fanfarró" al president.\nEl Govern, però, entén que l'Audiència no tanca del tot la porta a continuar la croada judicial en defensa del president perquè el tribunal no els ha imposat pagar les despeses del procés judicial, de manera que no el considera del tot infundat. Riera ha dit aquest divendres, a més, que la sentència inclou que els insults varen poder atemptar contra el dret a l'honor de Bauzá.


Psicologia d´Adults - Gabinet Psicològic Mataró\nLa psicologia d’adults és la ciència que tracta la conducta i els processos mentals dels individus en edat adulta. Concretament, se centra en tres dimensions d’aquests processos: cognitiva, afectiva i conductual. El seu camp d’estudi abasta tots els aspectes de l’experiència humana.\nEn Gabinet Psicològic Mataró estem especialitzats en el tractament dels diferents trastorns psicològics d’adults i parelles mitjançant la teràpia cognitiu-conductual, la teràpia EMDR (Teràpia de Reprocesament a través de Moviments Oculars) i la teràpia sistèmica, l’eficàcia de la qual està àmpliament demostrada en nombrosos estudis científics per al tractament de qualsevol problema psicològic, sigui aquest un trastorn mental sever com la depressió major, un trastorn de conducta alimentària o un trastorn d’ansietat o problemes menors, però no per això menys importants, com la baixa autoestima o el dèficit en habilitats socials..\nA més, els psicòlegs i psiquiatres que formem part del gabinet de psicologia de Mataró estem àmpliament formats i tenim més de 15 anys d’experiència en el tractament dels trastorns psicològics de l’adult com poden ser:\nÀrees de treball de la psicologia d’adults\nRecollida d’informació del pacient i recollida de dades a través d’una exhaustiva entrevista clínica i la realització de proves per poder realitzar un diagnòstic clínic.\nMitjançant la teràpia cognitiu- conductual o la teràpia EMDR apliquem tècniques psicològiques l’eficàcia de les quals està àmpliament demostrada en la literatura científica per al tractament dels problemes psicològics que presenta el pacient.\nRealització d’informes psicològics\nRealitzem informes de personalitat, informes pericials i un altre tipus d’informes a petició del client.\nLa teràpia cognitiu-conductual és una teràpia psicològica de llarga trajectòria que es basa en la relació que existeix entre pensament, emoció i conducta. Postula que la forma que tenim d’entendre el món i per tant, d’interpretar les coses que ens succeeixen, determinen directament les emocions que sentim i conseqüentment les conductes que duem a terme. Interpretar negativament un succés, necessàriament ens portarà a tenir emocions negatives i probablement conductes desadaptatives. Contràriament, interpretar un fet de forma positiva ens conduirà a sentir emocions positives i a realitzar conductes que ens van a afavorir. La teràpia cognitiu-conductual adopta la tesi que la conducta humana és apresa i que aquest aprenentatge no es deu únicament a el binomi estímul-resposta. De fet, apunten a la formació de relacions de significat personals, esquemes de conducta o regles.\nLa teràpia cognitiu-conductual combina tècniques diferents, tals com:\nL’entrenament en relaxació\nTècniques d’exposició en viu i en imaginació\nTècniques d’exposició amb prevenció de resposta\nL’objectiu de la teràpia cognitiu-conductual és la modificació d’esquemes disfuncionals i dels pensaments que es produeixen de forma automàtica a partir d’aquests esquemes disfuncionals. Per això, resulten útils per tractar qualsevol trastorn psicològic de l’adult.\nEn Gabinet Psicològic Mataró podem analitzar el seu cas, realitzar un diagnòstic i oferir-li un tractament adaptat al seu problema i a les seves característiques personals.\nNo dubti en posar-se en contacte amb nosaltres per a qualsevol consulta o petició d’informació. A més, en el nostre blog trobarà informació que pot resultar-li útil sobre psicologia d’adults.


President Torra: "La consulta d'Arenys de Munt va marcar el camí cap a l'autodeterminació" - Sala de premsa. Generalitat de Catalunya\nPresident Torra: "La consulta d'Arenys...\nPresident Torra: "La consulta d'Arenys de Munt va marcar el camí cap a l'autodeterminació"\nEl cap de l’Executiu ha inaugurat la urbanització del tram central de la riera d’Arenys de Munt i ha visitat el centre que va acollir la consulta el 2009\nQuim Torra ha fet una crida a “resistir i defensar cada pas que fem fins arribar al moment final”\nEl president Torra, durant l'acte d'inauguració. Autor: Rubén Moreno\nEl president de la Generalitat, Quim Torra, ha remarcat avui que “la consulta d’Arenys de Munt i les que la van seguir van marcar el camí al que va ser després el 9N i, sobretot, el referèndum d’autodeterminació de l’1 d’octubre”. Quim Torra ho ha volgut destacar durant la inauguració de la urbanització del tram central de la riera d’Arenys de Munt i després de visitar el Centre Moral d’aquesta població, que va acollir el 13 de setembre de 2009 la consulta sobre la independència de Catalunya.\nQuim Torra ha recordat que va ser a Arenys de Munt el dia de la consulta i ha fet notar que per a ell la riera, on es troba el Centre Moral, “és i serà sempre la riera de la llibertat, perquè es va dur per endavant les pors i les amenaces que durant tants anys vam sentir i que encara sentim”. “Quan arriben aquestes amenaces la resposta ha de ser: fem un Arenys de Munt, és a dir, enfrontem-nos-hi amb la mateixa determinació”, ha remarcat.\nEl cap de l’Executiu també s’ha referit al pròxim aniversari del referèndum d el’1 d’octubre, i ha instat tothom a tenir present que “és un gran dia de victòria que ens assenyala el camí, en què vam guanyar contra un estat que ho havia provat tot i vam saber resistir i el vam defensar”. I ha afegit que “això és el que hem de fer a partir d’ara: resistir i defensar cada pas que farem fins arribar al moment final”.\nEl president Torra també ha volgut posar de relleu la manifestació de l’Onze de Setembre de dimarts passat amb aquestes paraules: “vam veure que teníem el coratge de la gent, la força de l’ideal i l’esperança de la llibertat”. I ha apel·lat els nombrosos arenyencs que han assistit a l’acte a fer “aquesta marxa pels drets cívics, socials i nacionals de Catalunya”.\n“Fem-nos forts aquí i no ens aturem davant de les amenaces, de la por, tal com vau fer vosaltres el 13 de setembre de 2009 que va passar a la història del poble de Catalunya”, els ha encoratjat. I també els ha animat a “defensar la vostra llibertat apassionadament, aferrissadament, us la vau guanyar, i tingueu present que no ens aturarem fins que els nostres presos polítics i exiliats puguin tornar a passejar-se per aquesta riera de la llibertat d’Arenys de Munt”.\nEl cap de l’Executiu ha fet aquesta crida durant els parlaments inaugurals de la urbanització del tram central de la riera d'Arenys de Munt, situat entre el Rial Bellsolell i el carrer de la Rasa. L’acte s’ha iniciat a l’Ajuntament d’aquesta població del Maresme, on el president ha estat rebut per l’alcalde, Joan Rabasseda, i ha signat el llibre d’honor. Tot seguit, tots dos han fet un recorregut per la riera.\nOficina del President Comunicació del Govern Delegació a Barcelona


Arquitectura sostenible: Pauta per realitzar un estudi bioclimàtic\nCom molts venim defensant, per aconseguir que un edifici sigui sostenible en els tres camps: social, econòmic i mediambiental, la principal estratègia és realitzar un estudi bioclimàtic. aquesta estudi ens proporcionarà les formes per reduir la demanda, que és un pilar de la estratègia.\n1. Estudi meteorològic:\nEl primer pas és conèixer les condicions meteorològiques a les que està exposada l'habitatge o edifici. Per poder realitzar aquest estudi hem d'anar a buscar dades que ens ofereixin les estacions meteorològiques anualment via meteocat.cat , i per ser més rigorosos en l'estudi es recomana calibrar aquestes dades amb les exportades del programa Meteonorm.\nLes dades més rellevants que ens ajudaran al disseny de l'habitatge són:\nTemperatura i humitat: determinarem si existeixen importants canvis entre estacions (estiu-hivern), o si volem entrar més en detall podem extreure els canvis de temperatura diaris (dia-nit). Detectarem la relació entre humitat i temperatura, determinant d'aquesta forma, un dia tipus d'hivern i un dia tipus d'estiu.\nA tall d'exemple adjunto gràfic on es detecten els canvis de temperatura de bulb sec en ºC hora a hora.\nAquest mateix gràfic el podem realitzar amb la humitat relativa hora a hora, i creuant les dues informacions obtenim:\nIrradiació solar:aquest factor és rellevant per aquest estudi ja que ens definirà de quin radiació ens hem de protegir o de la que ens interessa captar. Existeixen varies tipologies de radiació a analitzar:\nDirecta normal: la que s'obté en un pla perpendicular al raig del Sol\nDifusa:coneguda com a "llum solar"\nGlobal: és la suma de la radiació directa horitzontal més la difusa horitzontal\nA mode d'exemple, segueixo amb la mateixa tipologia de gràfics, que crec que ajuda a analitzar les dades ràpidament.\nRadiació solar directa normal (Wh/m2)\nDepenent de la nitidesa del cel es veuran les modificats els valors de radiació, aquest factor també l'haurem d'analitzar.\nVent i pressió atmosfèrica: aquestes dades ens ajudaran a l'estudi de les ventilacions naturals per exemple.\n2. Estratègies bioclimàtiques:\nAnàlisis del confort: el confort és un paràmetre que encara que tingui una part subjectiva, no podem perdre de vista que el podem avaluar segons la temperatura i la humitat. És necessari que ens fixem en aquests paràmetres per poder saber en quin moment. o períodes, ens trobem fora de la zona de confort i necessitem ajuda de instal·lacions actives o passives per mantenir el grau de confort desitjat.\nPer exemple, personalment marco com a temperatura mínima de confort 19ºC i una màxima de 26ºC. Una eina recomanable per analitzar el paràmetre de confort és el programa Weather Tool, on fixant el rang en el que ens volem moure (temperatura mínima i temperatura màxima) ens indica el % de confort i el de disconfort. En base a l'àbac psicomètric, per exemple:\nEn aquest exemple podem veure que només tenim un 25% de confort davant d'un 75% de disconfort. En aquest cas hauríem d'estudiar com millorar l'habitatge, en primer lloc aplicant actuacions passives com poden ser:\nOmbrejat de les finestres\nMètodes per guanys de calor intern\nAugment de la inèrcia tèrmica dels tancaments\n3. Estudi d'ombres\nQuines són les façanes que queden a l'ombra a l'estiu? quines són les façanes captadores?\nÉs una dada especial per saber com hem de instal·lar les proteccions passives i fer una correcte distribució arquitectònica de l'habitatge per aprofitar la màxima llum diürna.\nA mode d'exemple us presento les dades extretes amb el programa Archiwizard, el que ens ofereix justament el que estem buscant.\nEn aquesta imatge podem detectar ràpidament la façana que cal protegir o si funciona correctament la o les proteccions que hem instal·lat.\n4. Anàlisis solar\nÉs bàsic realitzar l'estudi de radiació solar a l'habitatge, iniciant aquest en el conjunt de tot l'habitatge i analitzant la radiació directa mitjana en les diferents estacions.\nÉs interessant analitzar finestra per finestra, ja que és el punt dèbil per on captarem més directament la radiació.\n5. Anàlisi d'il·luminació natural:\nAquest punt ens servirà per determinar l'autonomia lumínica de l'habitatge, una ultima dada que ens indicarà la demanda energètica que té l'habitatge. No podem perdre de vista que aquesta, la demanda energètica, és el paràmetre essencial que hem de minorar.\nAmb l'anàlisi de tots aquests paràmetres estarem en disposició de proposar mesures de millora a l'habitatge. Aquestes mesures podran ser per exemple:\nMillora aïllament envolvent\nPlantació de vegetació (de fulla caduca) de manera que facin ombra a la façana captadora\nProteccions verticals o horitzontals a les finestres\nInstal·lacions energies renovables\nAlgunes d'aquestes mesures necessiten un estudi més particular per la seva correcta aplicació, com poden ser l'aïllament dels tancaments, ja que entren en joc altres paràmetres com l'inèrcia tèrmica, transmitància tèrmica etc. que no he analitzat en detall en aquest post.\nEscrit per Unknown a les 13:37\nJordi 16 d’octubre de 2015, a les 17:13\nMolt bona aportació per reduir la demanda energètica.


El Castell de Tamarit | La meva finestra\nSobre una platja costeruda s’assentava el pintoresc poblet de Tamarit coronat per un esvelt i bonic castell de segle XI. Els seus moradors vivien en total pau i harmonia, mentre el senyor rector pescava a la canya des d’una finestra de la rectoria i les aigües del Gaià, submises, desembocaven a la Mediterrània. Ningú no podia presagiar el drama que els arribà a mitjan segle XVIII, en forma d’un gran temporal de migjorn, en què perderen la vida una cinquantena de palangrers a qui el mal temps sorprengué lluny de terra.\nDes d’aquella luctuosa jornada, cap més rialla ni esvalot juvenil trencà el seu viure dolorós. La desolació fou tanta que a les nits les ànimes dels ofegats s’apareixien als seus familiars. Els pocs que quedaren es dedicaren a l’agricultura als pobles veïns d’Altafulla i Ferran i, de mica en mica, Tamarit quedà convertit en un munt de runes.\nA la primeria d’aquest segle, les bruixes d’Altafulla, famoses per tot Catalunya, s’apoderaren del castell, i l’aurèola de poble mariner i aventurer que sortí amb estendard propi de la batalla de Lepant quedà en l’oblit més profund.\nEtiquetes : castell, Castell de Tamarit, Fotografia, iphonografia, mar, Tarragona\n← Far de la Banya\nBarques que dormen →


Més vendes de llibres i roses per aquest Sant Jordi\nEls llibres i les roses són elements imprescindibles de la diada de Sant Jordi i han conquerit la Rambla i la plaça de Catalunya, autèntics epicentres de la festa. Però Sant Jordi és un dia que es viu amb moltes ganes arreu de Catalunya. A Girona, tot i el fred del matí, la gent ha complert amb la tradició i tant llibreters com floristes estan satisfets amb el ritme de vendes. A Tarragona, la rambla Nova s'ha omplert de ciutadans i turistes per viure una jornada festiva. El mateix ha passat a Lleida, on la gent ha omplert les 170 parades de llibres que hi ha a la capital del Segrià.\nTV3 23/04/2012 - 14.18 Actualitzat 24/04/2012 - 11.26\nSant Jordi és el gran dia del sector editorial i els majoristes i detallistes de la flor. Tot i la crisi, les vendes han funcionat millor que l'any passat: la festa ha tornat a caure aquest any en dia laborable, un fet que ha ajudat els venedors de llibres i roses. Només en un dia, els llibreters calculen una facturació d'uns 17 milions d'euros en llibres mentre que els floristes xifren les vendes en set milions de roses. Alguns dels títols més venuts es repeteixen a tot Catalunya, però a cada comarca hi té un pes específic l'autor del territori o les obres que relaten fets emmarcats en una determinada zona.\nA Barcelona, Sant Jordi té un punt multicultural, ja que la festa s'ha convertit en una atracció per a turistes i en un element clau per a la integració dels estrangers que viuen a Catalunya. L'exemple més clar s'ha viscut a la rambla del Raval, on les entitats del barri han organitzat paradetes, lectures i tallers per donar a conèixer la tradició a tothom.\nA Tarragona, enguany s'han posat a la venda més llibres i roses que mai. La rambla Nova s'ha fet més llarga per acollir les paradetes de venedors. La pluja que ha caigut de matinada ha deixat pas al sol durant el matí i el migdia, la qual cosa permet fer una bona previsió de vendes. El llibre "Un bar de contes", escrit per 24 tarragonins que expliquen històries que passen en bars de totes les èpoques. "La inundació", d'Olga Xirinacs, també s'està venent molt bé. A Reus, la plaça del Mercadal ha registrat moviment des de primera hora del dia i, entre els llibres més venuts destaca la "Història de Reus a través del ball". A les Terres de l'Ebre, els dos volums de "La vida tortosina", de Quimo Panisello, s'han convertit en tot un fenomen editorial. Es tracta d'un recull d'imatges i publicitat de les entitats i empreses de la Tortosa del segle XX.\nLa rambla de la Llibertat de Girona s'ha vestit de gala per oferir el llibre a l'aire lliure. El Gremi de Llibreters de les comarques gironines estan satisfets per com està funcionant el dia. Els llibres d'autors de les comarques gironines, com "Quan érem feliços", de Rafel Nadal, i "Memòria d'uns ulls pintats", de Lluís Llach, són els més venuts del dia. A Girona, s'ha aprofitat el dia de Sant Jordi per homenatjar Pere Rodeja, l'ànima de la llibreria Geli.\nA Lleida, la gent també ha omplert la rambla d'Aragó per comprar llibres i roses. Autors de Ponent com Carles Porta, amb "Fago", i Imma Monsó, amb "La dona veloç", encapçalen fins a aquesta hora la llista dels més venuts. Vidal Vidal, Francesc Pané o Rosa Fabregat són altres autors lleidatans que presenten novetats literàries aquest Sant Jordi.\nMés enllà de les roses i els llibres\nEscriptors italians desembarquen a la Rambla\nUn Sant Jordi amb moltes firmes catalanes


Cort rebaixarà l'impost de construcció per als habitatges de protecció oficial\n08 març 2021 22:40\nEls partits arribaren a un pacte per facilitar l'accés als immobles en propietat\nSebastià Bennàssar | 29 octubre 1999\nEls habitatges de protecció oficial no seran sotmesos a la pressió fiscal que Cort exercirà sobre la resta de construccions. L'Ajuntament subvencionarà fins al 95% l'import que es derivi d'aquesta taxa en el cas que les construccions que es facin siguin destinades a la V.P.O.\nL'editorial publicada ahir per Diari de Balears demanà al consistori municipal que aquest tribut no afectàs els habitatges de protecció oficial ja que s'estava perjudicant molta de gent humil que intenta accedir a un habitatge en propietat. La mesura de rectificació presa pel ple de Cort s'avé amb les tesis defensades per Diari de Balears en el seu editorial. Així, de cada cent pessetes que els constructors hagin de pagar a Cort per aquest concepte, se'n podran descomptar 95 si l'obra que han fet és de protecció oficial.\nEls partits a l'oposició alabaren ahir la «recobrada sensibilitat de l'equip de Govern municipal» per aquesta rebaixa de la fiscalitat, «perquè això suposa una ajuda a l'accés a l'habitatge dels sectors més desafavorits». Segons va explicar a Diari de Balears el regidor d'Hisenda, Pedro Àlvarez, «aquesta és la màxima subvenció que podem atorgar per aquest concepte».\nLa creació d'aquestes subvencions i el fet que s'acordàs la rebaixa de les tarifes de l'Ajuntament per casar-se al castell per als residents al terme municipal han estat els únics punts en què els partits de l'oposició estaren d'acord amb l'equip de govern del PP. L'impost sobre construccions és del tipus denominat «indirecte», tot i que tots els partits polítics han convingut que «repercuteix de forma molt directa sobre el preu que al final han de pagar els compradors dels habitatges».\nAntoni Roig, del PSIB, va demanar que «a l'hora d'aplicar pujades de tributs i taxes governin vostès amb el cor i la cartera». Roig explicà que «creim que el debat no hauria de ser avui, sinó que s'hauria de fer de manera conjunta amb el dels pressuposts, perquè així no podem saber amb què es gastaran els doblers que es recolliran amb aquests tributs».


Belon Life Hotel Astana Kazakhstan - Ofertes d'hotels amb els MILLORS DESCOMPTES EN LÍNIA\nAbylai Khana Prospekt 24/1, Districte d'Almaty, Astana, Kazakhstan, 010000 - Veure al mapa\nMés informació sobre Belon Life Hotel\nConvenientment situat a Astana, Belon Life Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Belon Life Hotel, l'excelent servei i instal.lacions superiors faran de la vostra estada una experiència inoblidable. Recepció 24 hores, servei d'habitacions, transport hotel/aeroport, instal·lacions per a reunions i banquets , centre de negocis són només algunes de les comoditats que fan que Belon Life Hotel sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, telèfon per satisfer els clients més exigents. Centre esportiu, sauna, piscina coberta, massatge, billar de l'hotel, són llocs ideals per a relaxar-se després d'un llarg dia. Belon Life Hotel és una elecció inteligents per a viatgers a Astana, i ofereix una estada relaxant i sense molèsties.


Imputen al cap de gabinet de l'exministra Corredor per les adjudicacions a Crespo Gomar - Diari Serpis\nImputen al cap de gabinet de l’exministra Corredor per les adjudicacions a Crespo Gomar\nLa titular del Jutjat d’Instrucció número 24 de Madrid, María de las Mercedes Pérez Barrios, ha citat a declarar com a investigat el pròxim 21 de maig Nicolás Mateos, cap de Gabinet de l’exministra de Vivenda, Beatriz Corredor (a la imatge), i Marcos Vaquer, sotssecretari del Ministeri i expresident l’Entitat Pública Empresarial de Sòl (Sepes), per l’adjudicació d’un contracte de publicitat relacionat amb el Pla de Vivenda 2009-2012 a l’empresa de comunicació Crespo Gomar, l’agència de comunicació que va facturar serveis per al PSPV, per l’import de 126.208 euros.\nLa jutgessa instructora, després d’interrogar tres funcionaris del Ministeri de Vivenda aquest divendres, ha acordat investigar en els mateixos fets aquestes dos persones pels presumptes delictes de prevaricació i/o malversació de fons públics.\nTambé ha citat per a aquest mateix dia a la qual fóra cap de premsa del Ministeri, Eva Cuesta, i a la que va exercir com a advocada d’Estat del Ministeri de Vivenda, Irene Domínguez-Alcahud. La ronda de citacions continuaran el dia 30 de maig amb les compareixences d’Eva Santiago, Pedro Plasencia, Rita Lorite i Andrés Lara.\nLa jutgessa de Plaça de Castella de Madrid els crida a declarar perquè donen la seua versió sobre l’informe pericial que va sol·licitar el Jutjat d’Instrucció número 21 de València quan va arrancar la investigació pel presumpte finançament irregular del PSPV i Bloc –partit majoritari en Compromís– abans d’inhibir-se al jutjat madrileny.\nAquest informe qüestiona que el director del Gabinet de Corredor declarara la licitació realitzada a l’octubre de 2008 com a «urgent». Per al pèrit, «més que una urgència pareix una imprevisió» i afig que l’informe de l’Interventor Delegat en el Ministeri va assenyalar que no es complia la motivació requerida per la llei en casos d’urgència.\nAixí mateix, l’expert detalla que també es va incomplir de forma «més greu» el plec de clàusules per obrir l’oferta econòmica «sense disposar dels informes tècnics» i, per tant, sense poder valorar-les. Malgrat existir documentació «incorrecta» d’empreses licitadores, «no s’espera a esmenar aquesta» per a obrir la documentació tècnica i en els oficis de remissió per a l’estudi tècnic es fa referència a una empresa que no va licitar en eixe contracte, indica l’informe.


El Col·legi » Organització col·legial » Benvinguda del president\nEm plau donar-vos la benvinguda a aquesta nova pàgina, el web del Col·legi de Farmacèutics de Barcelona, que vol ser una finestra oberta de la nostra institució i també de la professió envers la societat.\nEls col·legis professionals tenen com a finalitat essencial garantir la bona pràctica professional i ordenar i vigilar que l'actuació dels seus col·legiats es desenvolupi segons la normativa legal vigent, atenent als principis de l'ètica i la deontologia professional. El Col·legi té un compromís amb la professió vetllant perquè l'actuació dels seus col·legiats respongui als interessos i necessitats de la societat.\nAmb aquesta finalitat, el nou web del Col·legi ofereix l'accés a la Comissió de Deontologia, que té com a missió atendre les consultes, els suggeriments i les reclamacions relacionades amb la professió i l'organització col·legial. També permet accedir fàcilment a les dades de tots els col·legiats dels diferents àmbits professionals (anàlisi, atenció primària, distribució, hospitals, indústria, investigació i docència, oficina de farmàcia, salut pública ....), a la memòria d’activitats, als serveis que el Col·legi ofereix i a les notícies de premsa. Mitjançant aquest web també és possible fer una visita virtual a les nostres instal·lacions i conèixer les diferents activitats que proposem, tant professionals -conferències, cursos-, com culturals i d'oci.\nAquest nou espai complementa el web de salut, creat l'any 2001, pensat per donar servei als ciutadans. Recomanem la seva visita per la seva vessant eminentment pràctica, ja que permet localitzar de forma ràpida la ubicació, els horaris, les dades de contacte o els serveis que ofereix la xarxa de les més de 3.100 oficines de farmàcia obertes al públic a la província de Barcelona, entre molts altres continguts orientats a col·lectius concrets com són la família, els infants, les escoles o la gent gran.\nConfio que aquest nou web del Col·legi sigui una eina més que afavorirà l’entesa, la relació i la comunicació continuada i dinàmica que sempre han mantingut la farmàcia i la societat en benefici d’ambdues parts.\nEn nom del col·lectiu farmacèutic de Barcelona, rebeu una salutació cordial.


¿Barrils metàl·lics o de borsa? ¿Empènyer amb CO2 o amb aire? — Install Beer\n% I% B,% I Salva Marimon Meloen\n¿Barrils metàl·lics o de borsa? ¿Empènyer amb CO2 o amb aire?\nSegurament ja hem vist o escoltat més d'una vegada en blocs o xerrant amb cervesers, sobre tipus de barrils, característiques, etc. Per això em centraré en alguna cosa mes específic com ésla contrapressió de la cervesa en els barrils i sobretot quan utilitzar aire o CO2.\nEl sistema o producte més estès és el CO2 o diòxid de carboni, principalment compleix dues funcions dins d'un barril de cervesa, que seria la deempènyer la cervesa o altres líquids, i també mantenir l'atmosfera de l'barril carbonatada i evitar que es descarbonate.\nper aixòmai podríem utilitzar aire per contrapresionar un barril llevat que sigui un barril que porti borsa. Però, hi ha barrils en els quals es pot posar aire normal i no cal utilitzar CO22?\nDoncs sí, aquest tipus de barril porta una bossa dins, que és on es diposita el líquid i a diferència de la típica barril metàl·lic,el gas que entra no està en contacte amb la cervesa pel que ambun compressor d'aire podria ser suficient per empènyer la cervesa i, per tant, no caldria anar comprant ampolles de CO2. El sistema és similar a un Bag in Box.”.\nLes diferències principals entre aquests dos barrils són temes de costos, d'una banda,els barrils de borsa solen ser d'un sol ús i d'un sol ús de manera que el cost podria ser més elevat a simple vista, però d'altra banda els barrils metàl·lics has de tenir en compte que a part de comprar CO2, hauràs de netejar-un per un per tornar a reutilitzar de manera que tot això també suposa temps i diners , a més dels costos de transport de recollida de el barril.\nEls barrils de borsa no reutilitzables han ajudat molt sobretot en elenviament del producte a diferents parts de món ja que ha permès la venda de manera internacional de la cervesa i de no preocupar-se de la devolució de l'envàs, simplement s'envia i s'obliden d'aquesta part.\n¿Llavors, que passaria si contrapresiono un barril que no porta bossa amb un compressor d'aire Per passar no passarà res, l'aire contrapresionará igual i et sortirà cervesa igual. Llavors Bé, primer que per un tema de sanitat ja no es podria fer si ho vens a el públic perquè contamines la cervesa i després, com hem comentat anteriorment, aquesta cervesaza es descarbonatará en poc temps i s'oxidarà ja que no cal oblidar que estem contrapresionando amb l'aire de el lloc on estiguem, no estem injectant CO2 en el barril, imaginem-nos que la contaminació de l'ambient en aquest lloc sigui força elevada, tot això ho estarem ficant dins el barril, la resta ja és evident, sabors, defectes, olors…\nPer això mai podríem utilitzar aire per contrapresionar un barril llevat que sigui un barril que porti bossa i no s'estigui en contacte amb la cervesa.\nClassificat com a: Acero inoxidable, Bag in Box, Barriles, Dispensado, Elaboración, Producción\nCometa angular descendent icona article anterior Recepta de cervesa:Els estils de cervesa més refrescants per a l'estiu\narticle següent El correcte manteniment dels tiradors de cervesa Cometa angular descendent icona


Panna Cotta amb iogurt grec i fruita d’estiu take away - Servei Dolç\nLes postres take away (per emportar) són una de les solucions dels restauradors davant la crisi del coronavirus i el nostre proveïdor Debic ofereix la gama ideal per elaborar-les: Debic Postres.\nDebic ha preparat un munt de receptes de postres take away que pots consultar a la seva web. A ServeiDolç, ens agraden totes però ens quedem amb la de Panna Cotta amb iogurt grec i fruita d’estiu.\nIngredients per a 15 racions\n1,5 litres de Debic Panna Cotta\n300gr de iogurt grec\n50gr de puré de maduixa\n200ml de xarop (aigua i sucre)\n60gr de crumble\nEscalfar la panna cotta i barrejar-la amb el iogurt grec. Porcionar en gotets d’un sol ús i guardar a la nevera fins que qualli. Per a la salsa, barrejar el sucre i l’aigua amb el puré de maduixa, omplir unes pipetes amb la barreja i guardar a la nevera.\nNetejar les fruites i posar-les sobre de la panna cotta quan hagi quallat. Posar el crumble i la pipeta, tapar i guardar a la nevera fins al moment de servir.\nDebicnatapanna cottapostres take awayreceptes\nPrevious Post Postres Take Away\nNext Post Infusions de nata fredes i calentes


Llum BCN Patis | Festes de Santa Eulàlia\nBRAC. Facultat de Belles Arts Universitat de Barcelona\nPalau del Marquès de Lió (carrer de Montcada, 12)\nUna instal·lació feta de fragments de temps que es desprenen del record dels fets històrics viscuts en aquest palau, com el setge de Barcelona del 1714, que s’uneixen en una seqüència temporal. A Fragments es produeixen un seguit de connexions que ens transporten en el temps: des de la inquietud caòtica que precedeix un fred bombardeig a un gran esclat i, finalment, la calma, en què reneix l’arquitectura mateixa de l’edifici, que recupera la seva essència primigènia.\nA Fragments el caos i la calma ens agafen de la mà per guiar-nos a través dels records i la memòria en una instal·lació que, al mateix temps, proposa una reflexió sobre la riquesa de la fragmentació entesa com a diversitat.\nPalau Finestres (carrer de Montcada, 23)\nORBIS, o com generar una ombra lluminosa, és una instal·lació on dues fonts de llum dialoguen amb la finalitat d’elogiar l’ombra, eliminant la seva connotació negativa i exaltant-ne la bellesa. Podem pensar en una ombra que generi llum? Podem invertir la relació habitual entre llum i ombra, de manera que generem una ombra lluminosa?\nPer explorar aquestes preguntes paradoxals, proposem una conversa dinàmica entre un feix de llum projectada i una circumferència amb llum pròpia, que en un duel passional competeixen per esborrar les fronteres entre llum i ombra. La coreografia entre les dues fonts, associada als paisatges acústics derivats dels sons que generen, proporcionarà una experiència subtil i canviant, en què els rols habituals de la llum i de l’ombra es diluiran en una dansa contínua.\nPalau Bru (passeig de Colom, 6)\nDEIÀ. Escola d’Art i Superior de Disseny\n(carrer Ample, 28)\nAutors: Paola A. Acosta, Elisa Álvarez, M. Teresa Campos, Luz M. Carpio, Rosa de América Cavada, Carmela Cebrián, Paula Fernández, M. Inés Fernández, Andrea Ferreira, Edgar S. Ferreyra, Victor Fueris, Rut Galan, M. Virginia Icaza, Andrea S. Jácome, Melisa V. Kuczek, Selina López Yañez, Laura Medina, M. Angel Niño, M. José Núñez, Beatriz A. Perea, Roberto C. Pérez, Paula Pintos, M. Alejandra Rivera, Cristina Robledano, Felipe Rodríguez, Julià Sol, M. Clara Toro i Eduardo Vázquez\n(carrer del Correu Vell, 5)\nLampírid posa de manifest el pas del temps i el deteriorament de la muralla romana de la plaça dels Traginers, protagonista de la instal·lació. D’una manera poètica, s’accentuen les esquerdes i els forats de la muralla provocats per l’erosió per subratllar-ne les formes i el relleu.\nA partir de l’agrupació de petites esferes fluorescents, com si es tractés d’una colònia de cuques de llum —Lampírid és el nom científic d’aquests coleòpters—, la muralla s’il·lumina d’una manera orgànica i desigual i es crea un mapa de punts luminescents que semblen sortir de dins del mur per dibuixar el que no es veu mai, la seva «contraforma».\nAutors: Queralt Anglada, Silvia Clotet, Paula Lozano, Pepe Nerín, Magalí Obiols i Catalina Planellas\nTutors: Anna Alcubierre i Judit Colomer\nSchool of Architecture. UIC Barcelona\nCasa Padellàs (carrer del Veguer, 2-4)\nSanta Eulàlia empresonada, santa Eulàlia en la foscor, s’escapa a través dels murs transformant-se en llum. Fugida és l’esgarrapada de santa Eulàlia que esquinça els murs que l’empresonen mentre les seves ànsies de llibertat il·luminen el pati de la Casa Padellàs. Cada esquinç és una ferida del seu cos martiritzat, i la llum la fugida.\nLa llum que il·lumina un gran mur i que s’esmuny a través de la tela estripada convida el visitant a entrar al pati i a endinsar-se a poc a poc en un mar de llums i ombres atrapat entre dues parets. Dos murs opacs, enfrontats i esquinçats, en els quals la llum que lluita per sortir submergeix el visitant en el record de santa Eulàlia.\nTutors: Carles Albert Brell, Èlia Clemente, Ferran Signes\nCol·laboradors: Klaus Speis, Anas Rifi i Araceli Buena\nPatrocinadors: Sauleda, Biosphere Flux, Agbar\nMUHBA (plaça de Sant Iuç)\nAutors: Kenza Berrada, Léa Blanchard, Paula Chacartegui, Rubén de Rodrigo, Danae Fischer, Alessandro Giacobbe, Milena Roses, Carla Sologuren i Ana Maria Valdivieso\nTutors: Raffaella Perrone, Michela Mezzavilla\nCol·laboradors: Aviv Shany, Alex Bordanova\nCol·laboradors: Servei Estació\n(carrer de la Palla, 14)\nLa muralla i les dues torres romanes que s’alcen a la plaça de Frederic Marès són testimoni dels orígens de la ciutat. Les diverses modificacions que han sofert al llarg del temps hi han deixat una sèrie de cicatrius que entelen l’aspecte original de la Barcino dels romans. BO8 es proposa evocar l’arribada de la civilització romana i el seu primer assentament al mont Tàber, situat al Barri Gòtic, i la construcció de la nova Barcino. La instal·lació gira al voltant de tres conceptes: el mar, la construcció de la ciutat i l’empremta dels seus habitants.\nEl mar està representat per una capa de fum baix tenyit de blau que cobreix parcialment el terra de la plaça. Els cubs i prismes de mides diferents i retroil·luminats que vesteixen la muralla, que simbolitzen les diverses cultures que han marcat la ciutat en el decurs de la història, recreen els carrers de Barcino. Finalment, les cicatrius i deformacions de la muralla, destacades amb una il·luminació zenital, representen l’empremta que els habitants han deixat a la ciutat al llarg dels segles.\nESAD. Escola Superior d’Art Dramàtic Institut del Teatre\n«Al mig del bosc hi ha una clariana inesperada que només pot ser trobada per aquells que s’han perdut.»\nAutors: Albert Ventura, Núria Vila, Marta López, Eva M. Enriquez, Macarena Palacios, Helena Lucas, Oriol Corral\nTutors: Maria Domènech\nDirecció General d’Arxius, Biblioteques, Museus i Patrimoni (carrer de la Portaferrissa, 1)\nDiu la llegenda que santa Eulàlia va ser crucificada perquè no va voler renunciar a la seva fe. Entre els tretze martiris que li van infligir, es diu que la van llançar dins d’un pou de calç viva. A mig camí entre la llegenda de la màrtir i la ciència d’un material que bull en contacte amb l’aigua, s’erigeix la proposta de convertir el pati del Palau Moja en receptacle d’un líquid efervescent. L’espai, de marcada verticalitat, esdevé sitja de llum i de reflexos, que davallen des de la cúspide i animen el sòl amb una subtil ebullició.\nEl flâneur veu distret una llum que s’esmuny rere la porta del palau, un principi. La llum s’introdueix per la boca de la sitja, que es dreça solemne rere les arcades i dota l’espai d’un halo de misteri i expectació. Quan el visitant se submergeix dins la resplendor, l’alçada es revela altiva, culminada per un núvol de plàstic que rep la llum acolorida i la cedeix al pati, velada pels replecs del núvol, que es mouen amb el vent. Imprevista i envoltant, l’atmosfera es tenyeix de llum i sons que suggereixen un moviment líquid.\nAutors/Estudiants: Guillem Bosch, Àlex Carrer, Roser Estefanell, Alicia Fernández, Maria Font, Sergi Jiménez i Samuel Laguarta\nAutors/Tutors: Ariadna Perich i Roger Such\nEmpreses col·laboradores: AXC Projects, Finsa, Top Proyectos & Contratas SL, Construccions Jaen Valles SL, Rovasi i Construccions Rubau


El Tomàs Domingo té 79 anys. Va néixer al carrer de Berenguer, número 33. Va començar a treballar al 12 anys com a barber, fins als 14 anys; després, va treballar en un taller a Santa Perpètua i, finalment, a la Derbi. Les seves passions són el submarinisme i el ball, i en la jubilació, dibuixar. El Tomàs recorda molt bé les inundacions i els danys que van provocar, sobretot, a altres poblacions.


Amistós entre el Barça B i la selecció sub-19 d’Indonèsia - FC Barcelona\nHomeFutbolBarça BNotíciesAmistós entre el Barça B i la selecció sub-19 d’Indonèsia\nAmistós entre el Barça B i la selecció sub-19 d’Indonèsia\nRetransmès per Barça TV i Esport3 i amb senyal de ‘streaming’ en directe a www.fcbarcelona.cat, el matx també serà vist en horari de màxima audiència en aquest país asiàtic La presència de Luis Suárez anunciada avui per Luis Enrique ha afegit expectació al partit\nAquest dimecres a les 16 hores el Barça B disputarà un partit amistós amb la selecció sub-19 d’Indonèsia en el marc d’una gira que el conjunt asiàtic està duent a terme a l’estat espanyol aquesta setmana. El partit tindrà lloc al Camp 7 de la Ciutat Esportiva Joan Gamper i serà retransmès en directe per Barça TV, Esport3 i en ‘streaming’ en directe a www.fcbarcelona.cat així com a la web indonèsia del FC Barcelona www.fcbarcelona.co.id. L’enfrontament serà a porta tancada al públic i només hi podran accedir els mitjans de comunicació prèviament acreditats.\nAixí mateix, la gira ha despertat molta expectació per als aficionats indonesis, que podran veure també el partit a través de la SCTV, una de les principals televisions del país, a partir de les 21 hores a Jakarta, capital d’Indonèsia. I és que aquest equip, entrenat per Indra Sjafri, està cridat a ser un referent en les pròximes Copes d’Àsia. A més, encara s’ha aixecat més expectació després que Luis Enrique, en la roda de premsa d’aquest migdia, ha anunciat que Luis Suárez podrà disposar d’alguns minuts en aquest partit amistós.\nL’equip sub-19 d’Indonèsia ja ha disputat diversos partits amb equips filials de la Lliga espanyola des del 16 de setembre passat. L’expedició, de més de quaranta persones entre jugadors, tècnics i organitzadors, ha arribat aquesta setmana a Barcelona i aquest dimarts ha visitat el Camp Nou Experience, on han pogut gaudir del Museu i de les instal·lacions del Camp Nou.\nL’equip indonesi sub-19 realitzarà un entrenament aquesta tarda a la Ciutat Esportiva per preparar l’enfrontament contra els blaugranes.\nLa temporada passada el Barça B ja va jugar un amistós contra un equip indonesi. El Mitra Kukar es va enfrontar a l’equip d’Eusebio, el qual va guanyar el partit clarament per 4-0, gràcies als gols de Munir i Denis Suárez.\nIndonèsia, territori blaugrana\nIndonèsia és un país estratègic per a la difusió del sentiment blaugrana a l’Àsia. La web oficial del FC Barcelona en indonesi www.fcbarcelona.co.id així com el compte oficial a Twitter @fcbarcelona_id són punt de referència per al seguiment de l’actualitat blaugrana en aquest país, on cada partit del Barça és seguit amb molta atenció cada setmana. Com a referència, cal tenir en compte que la pàgina oficial del Barça a Facebook té més de set milions de fans indonesis, i és el país número 1 d’aquesta pàgina.\nEls dos precedents contra el Beijing Guoan\nAmistós amb golejada (6-0)


En col·laboració amb la regidora d'Ensenyament de l'Ajuntament\nCoordinat pel director de "Aquopolis", José Mª Claver, y pel director de Seguretat del parc, Òscar Elgarrista, el simulacre va consistir en l'aplicació de mesures a partir de l'aparició d'un núvol tòxic a la zona.\nL'objectiu era posar en pràctica una situació d'emergència simulada en un entorn de treball real, amb l'objectiu d'entrenar i posar en pràctica les mesures i procediments d'actuació en aquests tipus de successos.\nAmb la participació també de la regidora d'Ensenyament de l'Ajuntament de Vila-seca, Manuela Moya, els 121 joves estudiants i professors de 4r curs d'ESO dels instituts Ramon Barbat i Vila-seca i el centenar de personal divers del parc aquàtic que participaren en el simulacre, van seguir amb ordre i celeritat les indicacions marcades pels responsables de seguretat. Una cop activada l'alarma es va iniciar el desallotjament de les àrees del parc per tal de ser traslladats a les zones de confinament ubicades a l'entrada del parc aquàtic, concretament a la zona de vestidors, a la zona d'administració i a la part posterior de les graderies del dofinari.\nDes de la direcció del parc es va valorar molt positivament aquest simulacre que va finalitzar amb una reunió de tots els participants per tal d'intercanviar opinions sobre l'experiència realitzada.


Les obres de remodelació del Poliesportiu Municipal Fum d’Estampa, a Collblanc-la Torrassa, començaran al darrer trimestre de l’any. Actualment, s’està finalitzant la redacció del projecte de la primera fase, que aprovarà la Junta de Govern aquest mes de gener. El cost aproximat serà d’uns 4 milions d’€.\nLa primera fase afectarà elements estructurals de la instal•lació i anirà dirigida a resoldre patologies i adequar l’edifici a les normatives vigents. Se substituirà la coberta de la piscina i es repararan i impermeabilitzaran les altres cobertes del poliesportiu, s’instal•laran dues escales exteriors d’emergència i es col•locaran noves baranes al recinte. S’adequarà un espai per construir-hi nous vestidors i actuacions relatives a la millora energètica.\nL’elaboració dels projectes de la segona i la tercera fase preveuen la millora de la zona wellness, la redistribució de les sales d’activitats dirigides i dels vestidors per a les persones abonades, entre d’altres. El cost aproximat d’aquestes dues fases del projecte és de 3 milions d’euros.\nLa instal•lació compta amb més de 1.700 abonats.


La primavera arriba a Can Aurell\nTerrassa (el Vallès Occidental), Primer diumenge de maig\nLa festa va néixer els anys 1954-55 organitzada pels pagesos de la zona de Can Aurell de Terrassa i l’església de la Sagrada Familia. Aquell dia, els pagesos portaven la farina pels panets que feia el forner del barri i que es beneïen després de la missa. Amb la farina també es feia una gran coca que es donava als Padrins, dues persones que havien estat elegides per haver destacat en la millora del barri i que aquell dia eren homenatjades. Acabada la missa l’Esbart Terrassa organitzava el Ball de la Coca, que es caracteritzava perquè els balladors duien coques a les mans. Tot el barri s’engalanava amb guirnaldes fetes amb flors d’esparguera i roses gavarreres que eren cultivades a l’interior de les cases dels veïns i veïnes i empeltades amb d’altres tipus de roses. En aquell temps la Creu del Terme marcava els límits del municipi de Terrassa, i el seu engalanament i benedicció, era un ritus de protecció davant les amenaces exteriors.\nL’any 1965 el rector de l’església va decidir que ja no es faria més la festa, però anys més tard, cap al 1984, els veïns van voler recuperar-la. Des d’aleshores la festa ha anat incorporant nous elements, fins a tenir l’estructura actual.\nL’organització de la festa és a càrrec de l’Esbart Terrassa, una secció de l’Agrupació Folklòrica “Amunt i Crits” i compta amb la participació de diversos grups de cultura popular de la ciutat. De bon matí, s’engalana la Creu de Terme que hi ha davant l’església de la Sagrada Família i que en l’actualitat ja no exerceix de límit del municipi, doncs ha estat engolida pels edificis. Es guarneix amb guirnaldes d’esparguera, roses, clavells i també amb ginesta que s’ha anat a collir pels voltants de la ciutat, una flor que també s’utilitza per l’engalanament dels arbres dels carrers del barri.\nAl matí, diversos elements de la cultura popular local (gegants vells, bastoners, esbart, etc) fan una cercavila que surt del Parc de Sant Jordi i acaba davant l’església de la Sagrada Família, lloc on es fa una ballada conjunta i la benedicció de la Santa Creu. Tot seguit, missa, benedicció de panets a l’altar major i Ball de l’Oferta a l'interior de l'església, a càrrec dels Gegants de Terrassa. Acabat el ball la canalla reparteix els panets beneïts i es fan el Ball de la Coca i el Ball de l’Estapera, un ball popular egarenc propi de la festa de Sant Antoni Abat però que també es dansa aquest dia.\nAnys enrere a la festa s’hi va incloure la plantada d’un arbre, doncs els veïns volien substituir els arbres del barri que havien mort durant l'any al carrer Faraday. Amb aquesta necessitat de replantar un arbre per substituir-ne un de malmès, es va començar a fer la plantada de l'arbre. Una vegada, amb els anys, tots els arbres van ser substituïts, es va procedir a fer la cerimònia al Parc de Sant Jordi. Avui, la plantada s'organitza conjuntament amb Parcs i Jardins, una entitat de l’Ajuntament que s’encarrega de portar un arbre que s’engalana amb flors i es guarneix amb fruites, i l’Esbart Terrassa li dedica un ball. Acabat el ritus l’arbre no es planta, si no que es retorna a Parcs i Jardins.\nText: Redacció festes.org, amb informacions de Josep Puig\nData de publicació digital: 3/5/2006 3977 lectures\nCarrer del Pantà, 57